Porvas

Porvas (, ) – miestas pietų Suomijoje, prie Suomių įlankos. Nutolęs apie 50 kilometrų į rytus nuo Helsinko. Priklauso Ūsimos regionui. Turi miesto municipaliteto statusą. Savivaldybės plotas 2140 km², iš jų 654 km² – sausuma.SUOMEN PINTA-ALA KUNNITTAIN, Maanmittauslaitos. Nuoroda tikrinta 2020-12-02.

 Istorija 
Dokumentuose Porvo miestas buvo paminėtas ankstyvame XIV amžiuje, ir gavo miesto teises apie 1380-uosius metus. 1721 metais buvo antras pagal dydį Suomijos miestas. Iki 1809 metų, kaip ir visa Suomija, priklausė Švedijai. Po 1809 metais vykusio Švedijos-Rusijos karo, kurį laimėjo Rusijos imperija, Porvas atsidūrė Rusijos imperijos sudėtyje kartu su visa Suomija. 1809 metais čia įvyko Porvo seimo posėdis, per kurį caras Aleksandras I paskelbė naują Suomijos konstituciją ir paskelbė autonominę Suomijos kunigaikštystę Rusijos imperijoje.

 Demografija 
Porvo savivaldybėje gyvena 50 200 gyventojų, apie 31 % kalba švediškai (2016 m). Mieste oficialiai naudojamos abi oficialios Suomijos kalbos – suomių ir švedų.

 Miestų partnerystė 
Porvas yra užmezgęs partnerystės ryšius su šiais miestais:Ystävyyskuntatoiminta, Porvoo. Archyvuota 2011-05-31. Nuoroda tikrinta 2020-12-02.
  Dalvikas, Islandija
  Dinkelsbiulis, Vokietija
  Hamaras, Norvegija
  Hankokas, JAV
  Pamarės Kamienė, Lenkija
  Lundas, Švedija
  Tyresė, Švedija
  Ventspilis, Latvija
  Viborgas, Danija
  Viimsis, Estija
  Viljandis, Estija

 Šaltiniai 

Kategorija:Suomijos miestai